பட்டாணி நீலன்

பட்டாணி நீலன் (Lampides boeticus-லேம்பிடெசு போயிடிகசு) அல்லது நீண்ட வால் நீலன் என்பது சிறிய பட்டாம்பூச்சி ஆகும். இது லைசீனிட்சு அல்லது  சிலந்தி நூல்-சிறகுகள் கொண்ட பட்டாம்பூச்சிகள் குடும்பத்தைச் சேர்ந்தது.

சொற்பிறப்பியல் 
இலத்தீன் சிற்றினப்பெயரான போயிடிகசு என்பது ஐபீரிய தீபகற்பத்தில் உள்ள உரோமானியப் பேரரசின் மாகாணமான பேடிகாவைக் குறிக்கிறது. இதன் பொதுவான பெயர், பின் இறக்கைகளில் நீளமான செதில்கள், ஆணின் பிரகாசமான மாறுபட்ட நீல நிறம் மற்றும் பட்டாம்பூச்சியின் பொதுவான புரவலன் தாவரமான பட்டாணி ஆகியவற்றைக் குறிக்கிறது.

பரவல் 
இந்த சிற்றினத்தை ஐரோப்பா, ஆப்பிரிக்கா, தெற்கு  மற்றும் தென்கிழக்கு ஆசியா மற்றும் ஆத்திரேலியாவில் காணலாம். ஹவாய் தீவுகளிலும் காணப்படுகிறது.

வாழ்விடம் 
இந்த சிற்றினம் கடல் மட்டத்திற்கு மேல்  உயரத்தில் காடுகள், மலை புல்வெளிகள் மற்றும் பூக்கள் நிறைந்த இடங்களில் வாழ்கிறது.

விளக்கம் 

ஆண்களில் இறக்கை நீட்டம் 24-32 மி.மீட்டரும் பெண் பூச்சிகளில் 24-34 மி.மீட்டரும் ஆகும். இந்த சிறிய பட்டாம்பூச்சிகளில் (இவற்றின் குடும்பத்திற்கு வழக்கத்திற்கு மாறாக பெரியதாக இருந்தாலும்) ஆண்களுக்குப் பழுப்பு நிற விளிம்புகளுடன் இறக்கை நீல நிறத்திலிருக்கும். அதே சமயம் பெண் பூச்சியின் இறக்கைகளின் மையத்தில் ஒரு சிறிய அளவு நீல நிறம் மட்டுமே கொண்டுள்ளன. (பால் ஈருருமை). இரு பாலினருக்கும் பின் இறக்கைகளில் மெல்லிய, நீண்ட வால் மற்றும் குத கோணத்தில் இரண்டு கருப்பு புள்ளிகள் உள்ளன. இறக்கைகளின் அடிப்பகுதி காவி மற்றும் வெள்ளை அடையாளங்கள் மற்றும் பெரிய வெள்ளை ஓரங்களின் உட்புறம் காணப்படும் கோடுகள் மூலம் அலங்கரிக்கப்பட்டுள்ளது.

பின் இறக்கையின் அடிப்பகுதியில் வால் பக்கத்தில் ஒரு இணை சிறிய கருப்பு கண் போன்ற புள்ளிகளைக் கொண்டுள்ளன. குத கோணத்தில் ஆரஞ்சு விளிம்பு புள்ளிகள் உள்ளன. இந்த சிற்றினம் லெப்டோட்சு பிரித்தசு ஒத்துள்ளது. மேலும் இது கேசிரியசு மார்செல்லி சிற்றினத்துடன் குழப்பமடையலாம். இருப்பினும் பட்டாணி-நீலம் இரண்டு சிற்றினங்களையும் விட பெரியதாக உள்ளது.

சூழலியல் 
இந்த சிற்றினம் ஆண்டுக்கு மூன்று தலைமுறைகளைக் கொண்டிருக்கலாம். முதிர்ச்சியடைந்த பூச்சிகள், பிப்ரவரி முதல் நவம்பர் தொடக்கத்தில் பறக்கின்றன. முட்டைகள் வெள்ளை நிறத்தில் பச்சை நிறத்துடன், வட்டு வடிவ வடிவத்தைக் கொண்டிருக்கும். இவை 0.5 மி.மீ. விட்டம் இருக்கலாம். இவை புரவலன் தாவரங்களின் பூ மொட்டுகளில் தனித்தனியாக இடப்படுகின்றன.

பழைய கம்பளிப்பூச்சிகள் பச்சை அல்லது சிவப்பு-பழுப்பு, இருண்ட முதுகு பட்டையுடன் இருக்கும். இவை 14-15 மி.மீ. வரை வளர்கின்றன. கூட்டுப்புழு 9-10 மி.மீ. நீளம் வரை வளரலாம். இவை வெளிர் சாம்பல்-பழுப்பு நிறத்தில் நடுத்தர அளவிலான கரும்புள்ளிகள் மற்றும் இருண்ட முதுகுப் பட்டையுடன் காணப்படும்.

இளம் உயிரிகள், மெடிகாகோ, குரோடலேரியா, பாலிகலா, சதர்லேண்டியா, டோலிச்சோசு, சைட்டிசசு, இசுபார்டியம் மற்றும் லதைரசு சிற்றின தாவரங்கள் உட்படப் பல பபேசியே சிற்றினங்களின் பூக்கள், விதைகள் மற்றும் காய்களை உண்ணும். இது குரோடோலாரியா பாலிடாவிலும் காணப்படுவது பதிவு செய்யப்பட்டுள்ளது.

ஆத்திரேலியாவில், இளம் உயிரிகள் எப்போதாவது பிராகோடெல்லா, இரிடொமைர்மெக்சு அல்லது கேம்போனோடசு பேரினங்களில் உள்ள எறும்புகளால் கவரப்படுகின்றன.

நூல் பட்டியல் 

Tom Tolman et Richard Lewington, Guide des papillons d'Europe et d'Afrique du Nord, Delachaux et Niestlé, 1997 ()

மேற்கோள்கள்

வெளி இணைப்புகள் 

 பாவ்லோ மஸ்ஸே, டேனியல் மோரல், ரனீரோ பன்ஃபிலி அந்துப்பூச்சிகள் மற்றும் ஐரோப்பா மற்றும் வட ஆப்பிரிக்காவின் பட்டாம்பூச்சிகள்
 Lepiforum.de

காணொளிக் கோப்பு உள்ள கட்டுரைகள்
பட்டாம்பூச்சிகள்